jkorsvik/nowiki_second_scrape_merged huggingface dataset:
Wenlock og Mandeville

Wenlock og Mandeville var de offisielle maskotene for Sommer-OL 2012 og de paralympiske sommerleker 2012 i London. Maskottene ble laget av det London-baserte selskapet Iris.Maskotene ble avduket den 19. mai 2010 , og dette var andre gang (etter Vancouver 2010) at både de olympiske og paralympiske maskotene ble avduket samtidig. Maskotene var animasjoner som viser to dråper stål fra et stålverk i Bolton, og er oppkalt Much Wenlock, en by i Shropshire, som arrangerte en forløper for dagens OL, og Stoke Mandeville, en landsby i Buckinghamshire hvor en forløper til det paralympiske leker ble arrangert for første gang. Forfatteren Michael Morpurgo skrev konseptet til maskotene, og en animasjon til maskotene ble også produsert.


== Referanser ==


== Eksterne lenker ==
(en) Wenlock and Mandeville – kategori av bilder, video eller lyd på Commons 
Rainbow Productions
Plastic Bertrand

Roger Allen François Jouret bedre kjent som Plastic Bertrand (født 24. februar 1954 i Brussel) er en belgisk musiker, sangskriver, produsent og TV-vert. 
Jouret begynte sin karriere som trommeslager i den belgiske punktrio Hubbel Bubble, som utga et album. Senere samarbeidet han i flere år med sanger og musikkprodusent Lou Deprijck. Deres største suksess, singlen Ça Plane Pour Moi, blir regnet som en klassiker innenfor New Wave-genren, og ble en stor hit i Europa. Senere har det vist seg, at det var produsenten Deprijck selv, og ikke Jouret som var vokalist på Plastic Bertrands fire første plater.


== Diskografi (albums) ==
1978 AN1
1979 J'te fais un plan
1980 L' Album
1981 Plastiquez vos baffles
1981 Grands succès/Greatest Hits
1983 Chat va...Et Toi?
1988 Pix
1994 Suite diagonale
2002 Ultraterrestre
2009 Dandy Bandit


== Referanser ==


== Eksterne lenker ==
Offisielt nettsted 
(en) Plastic Bertrand på Internet Movie Database 
(en) Plastic Bertrand hos The Movie Database 
(en) Plastic Bertrand på Discogs 
(en) Plastic Bertrand på Discogs 
(en) Plastic Bertrand på MusicBrainz 
(en) Plastic Bertrand på MusicBrainz 
(en) Plastic Bertrand på Spotify 
(en) Plastic Bertrand på Genius — sangtekster 
(en) Plastic Bertrand på AllMusic
Imperial Chemical Industries

Imperial Chemical Industries (ICI) var et ledende britisk kjemiselskap som ble opprettet i 1926 og som i 2008 ble et datterselskap til det nederlandske AkzoNobel. ICI er også opprinnelsen til det tidligere legemiddelselskapet Zeneca, som i 1999 dannet Astra Zeneca ved en fusjon med Astra.
I sin tid som selvstendig selskap hadde ICI sitt hovedkontor i Millbank i London, var børsnotert og inngikk i de britiske børsindeksene FT 30 og FTSE 100.
Et av de viktighste produksjonsanleggene var i Billingham i County Durham. 


== Historie ==
ICI ble dannet i desember 1926 ved sammenslåelse av fire selskaper: Brunner Mond, Nobel Explosives, United Alkali Company og British Dyestuffs Corporation. En grunn til sammenslåelsen var å bedre kunne konkurrere med amerikanske DuPont og tyske IG Farben.
Ved opprettelsen omfattet produksjionen blant annet sprengstoff, kunstgjødsel, insekticider, fargestoffer, ikke-jern-metaller og malerfarger. Fra slutten av 1920- til tidlig på 1940-tallet spilte ICI en viktige rolle ved utviklingen av nye kjemiske produkter, ikke minst nye plastmaterialer og andre polymerbaserte produkter. Nevnes kan fargestoffet ftalocyanin (1929), akrylplasten Perspex (1932), de alkydbaserte Dulux-fargene (1932, samutviklet med DuPont), polyeten (1937) og polyetentereftalatfiberet Terylene (1941).
På 1940- og 1950-tallet gikk ICI også inn i legemiddelindustrien og utviklet deretter et antall produkter inklusive malarialegeemiddelet Paludrine (1940-tallet), anestesilegemiddelet halotan (1951), pesticidet Gramoxone (1962), betablokkeren Inderal (1965), rodenticidet brodifacoum (1974) og kreftlegemiddelet tamoxifen (1978). Legemiddelsavdelingen dannet ICI Pharmaceuticals i 1957. Hele ICIs virksomhet innen legeemiddel og biovitenskap ble i 1993 til et eget selskap, Zeneca Group, som i 1999 fusjonerte med Astra AB til AstraZeneca.
I 1991 solgte ICI sin jordbrukskjemiske virksomhet til Norsk Hydro.
I 1997 kjøpte ICI National Starch & Chemical, som var Unilevers spesialkjemikalievirksomhet, og senere samme år kjøpte man den sveitsiske fargeprodusenten Rutz & Huber. Ved denne tid solgte ICI også ut flere enheter som produserte bulkkjemikalier, inklusive polyestervirksomheten, som ble solgt til DuPont.


== Referanser ==
Amund Polden Arnesen

Amund Polden Arnesen (født 27. desember 1981) er Norges første utdannede ølsommelier. 
I 2013 opprettet han i samarbeid med Beverage Academy norges første egne ølsommelierutdannelse, "Ølkelnern". Siden den gang har over hundre norske ølsommelierer blitt uteksaminert.
I 2014 var Arnesen med å stifte selskapet Smakselv sammen med grunnlegger av Bryggselv.no Erik Schønsee og musikkprodusent og brygger Bjørn Harald Færøvik. 
Arnesen arbeider også som ølskribent for Mat- og drikkemagasinet NORD..


== Referanser ==


== Eksterne lenker ==
Amund om øl på dagsrevyen
Amund gir et ekspresskurs i ølbrygging på TV2s Sommertid
Smakselv sin offisielle hjemmeside
Café de Paris

Café de Paris er en nattklubb i London i West End, ved Leicester Square på Coventry Street, Piccadilly.
Den åpnet i 1924 og hadde etterhvert opptredende som Dorothy Dandridge, Marlene Dietrich, Harry Gold, Harry Roy, Ken Snakehips Johnson og Maxine Cooper Gomberg. Louise Brooks skapte historie da hun arbeidet der i desember 1924, da hun introduserte dansen Charleston for London.
Meget av berømmelsen Café de Paris fikk, skyldes at prinsen av Wales ble fast gjest der; han spiste ofte der med fremstående gjester fra det europeiske kontinent. Cole Porter var ofte der, likeså Aga Khan.Under annen verdenskrig ble kafeen rammet av bomber den 8. mars 1941, rett etter at en forestilling var begynt  og minst 34 mennesker mistet livet og rundt 80 skadet To bomber falt ned en ventilasjonssjakt og dermed ned i dansehallen i kjelleren, og eksploderte foran scenen. Blant ofrene var den 26 år gamle orkesterlederen Ken 'Snakehips' Johnson, hans saksofonist Dave "Baba" Williams, og andre musikanter, ansatte og spisegjester. One survivor was cheered by the crowd outside, when, on being carried out on a stretcher, he shouted to them "At least I didn't have to pay for dinner".Kafeen ble ikke gjenåpnet før i 1948 men reetablerte seg da som en av de ledende teaterklubber i London. Hit kom blant annet Frank Sinatra, Tony Hancock og Grace Kelly. På 1950-tallet opptrådte ofte Noël Coward med cabareter på Café de Paris og det gjorde også Marlene Dietrich. 


== Referanser ==


== Eksterne lenker ==
(en) Café de Paris (London) – kategori av bilder, video eller lyd på Commons Cafe de Paris Official Site Arkivert 12. mars 2010 hos Wayback Machine.
Cafe de Paris Review
Cafe de Paris Guestlist
The Wam Bam Club
Lansingerland

Lansingerland er en kommune i Nederland i provinsen Zuid-Holland.


== Referanser ==


== Eksterne lenker ==
(nl) Offisielt nettsted 
(en) Lansingerland – kategori av bilder, video eller lyd på Commons
Mikrohistorie

Mikrohistorie er en historiefaglig tilnærming som tar utgangspunkt i et godt dokumentert enkeltmenneske, lokalsamfunn eller enkeltsak for å si noe om generelle forhold der man ellers mangler kilder. Mikrohistorie ble utviklet på 1960- og 70-tallet av italienske og franske historikere som lette etter måter å utforske livene til alminnelige mennesker som vanligvis hadde etterlatt seg få, eller ingen spor i skriftlige kilder. Ut fra denne kunnskapen om noen enkeltmennesker mente man å kunne skrive historien sett nedenfra, i stedet for ovenfra på de rike og mektiges premisser, noe tradisjonell historieskriving ble kritisert for å gjøre. Kjente utøvere av mikrohistorie er Carlo Ginzburg, Emanuel Le Roy Ladurie, og Giovanna Fiume.
Reinhold von Sydow

Reinhold von Sydow (født 14. januar 1851 i Berlin, død 16. januar 1943 samme sted) var en tysk jurist og politiker. Han var sitt lands finansminister (statssekretær i Reichsschatzamt) fra 1908 til 1909. Reinhold Sydow ble adlet til von Sydow i 1918.


== Utdannelse og karrière ==
Reinhold Sydow gikk på gymnaset i Berlin, og studerte jus i Berlin og Heidelberg. Han gikk etter endt utdannelse inn i justisvesenet, og var dommer i Berlin. Senere arbeidet han ved Riksdagen, fikk nye dommerstillinger og gjorde fra 1879 karrière i postvesenet, til han i 1887 ble direktør i rikspostkontoret (Reichspostamt). Sydow gjorde i 1898 reiser i Østerrike-Ungarn, Romania og Det osmanske riket.  I 1901 ble han understatssekretær i rikspostkontoret, i 1908 Tysklands finansminister og fra 1909 Preussens handelsminister til han gikk av med pensjon i 1918. Han ble adlet i 1918 og kunne deretter kalle seg von Sydow. 
Sydow regnes blant keiserrikets mest fremtredende sosialpolitikere og interesserte seg særlig for sikkerheten til gruvearbeiderne. Han engasjerte seg også i spørsmålet om etterutdannelse for fagarbeidere.


== Referanser ==
Grimelid kobbergruver

Grimelid kobbergruver i Askvoll har vært drevet periodevis med ulike eiere og drivere fra 1759 til 1920. Det var opphold i driften fra 1785 til 1851. Kobbermalmen inneholder også svovelkis og magnetkis.  Wilhelm Teting og B. Reinhardsen i Bergen var de første som fikk rettigheter til å drive der. Mange av fagfolkene kom fra kobberverket på Røros som ble igangsatt på 1600-tallet. Malmen fra Grimelid ble fraktet til Førde der det var bedre tilgang til skog som trengtes til å fyre smeltehyttene.Grimelid ligger ved innløpet til Førdefjorden i Sunnfjord. På det meste ga driften grunnlag for en bosetning på omkring 160 personer. Kobberforekomsten har også vært tilgjengelig i andre deler av Sunnfjord, blant annet Svanøy, Atløy og Hyllestad. Driften fikk et oppsving i forbindelse med første verdenskrig og etterspørselen til rustningsindustrien. I 2015 har forekomsten blitt undersøkt på nytt for mulig drift, og det har blitt påvist kobbermalm med konsentrasjoner opp mot 5 %.


== Referanser ==
Kazimierz Bein

Kazimierz Bein (født 1872, død 15. juni 1959), også kjent blant esperantister under pseudonymet Kabe, var en polsk øyenlege, grunnlegger av og i en kort periode direktør i det oftalmologiske institutt i Warszawa (Warszawski Instytut Oftalmiczny).Han var også i en periode en fremtredende forfatter av bøker på esperanto, oversetter og aktivist for esperanto, inntil 1911 når han plutselig uten forklaring, forlot esperanto-bevegelsen. Bein ble kjent for sine involvering og innflytelse i esperanto som et språk, i tillegg til sine medisinske prestasjoner.


== Livet hans ==
Som en ung mann, tok Bein del i den polske uavhengighetsbevegelsen fra Russland, som førte til at han levde i eksil i Kazan i flere år, hvor han fullførte sin medisinske opplæring. Bein skrev mange tekniske bøker og artikler, grunnla det oftalmologiske institutt i Warszawa og den polske oftalmologiske foreningen. Han var også en amatørfotograf.


== Esperantobevegelsen ==

Bein var en av de tidligste brukerne av esperanto, det internasjonale språket som ble skapt av en medøyenlege, Ludwik Lejzer Zamenhof. Bein ble en pioner i esperanto bevegelsen, og skrev flere bøker under pseudonymet «Kabe», en forkortelse av navnet hans, og den polske uttalelsen av initialene hans, «K.B.». I 1904 ble han kjent for sin oversetting av en roman fra 1900 av Wacław Sieroszewski, Dno nędzy, (på esperanto: Fundo de l' Mizero, på norsk: I dypet av elendighet).
I 1906 ble Bein visepresident i Akademio de Esperanto. Han hadde stor interesse og innflytelse i esperantos tidlige utvikling. Noen av hans karrieres høydepunkter var hans oversetting av Bolesław Prus sin historiske roman, Faraon (Farao), og en av de første ordbøkene på esperanto, Vortaro de Esperanto.
Bein er derimot best kjent for sin plutselige og kommentarløse forsvinning fra esperanto bevegelsen i 1911. I et intervju i 1931 av esperanto magasinet, Literatura Mondo (Litteraturens verden), snakket han om esperantos fastlåste fremgang, og at språket ikke lenger hadde muligheten til å være et internasjonalt språk.
Kort tid etter at han forlot bevegelsen, begynne esperantister å bruke ordet «kabei» etter kallenavnet til Bein «Kabe», som fikk meningen «å ta stor del i esperanto bevegelsen, for så å plutselig og kommentarløst forlate bevegelsen». Uttrykket brukes fortsatt av esperantister i dag.


== Bibliografi ==
Fundo de l’ mizero, oversettelse av Wacław Sieroszewski
La Faraono, oversettelse av Bolesław Prus
La interrompita kanto, oversettelse av Eliza Orzeszkowa
La fumejo de l' opio, oversettelse av Władysław Reymont
Pola Antologio
Versajxoj en prozo, oversettelse av Ivan Turgenev
Patroj kaj Filoj, oversettelse av Ivan Turgenev
Elektitaj fabeloj, oversettelse av Brødrene Grimm
Internacia Krestomatio
Unua Legolibro
La lasta, oversettelse av Władysław Stanisław Reymont
Bona Sinjorino, oversettelse av Eliza Orzeszkowa
En malliberejo, oversettelse av Evgenij Tsjirikov
Mia posxhorlogxo
Legendo, oversettelse av Eliza Orzeszkowa


== Referanser ==


== Eksterne lenker ==
(en) Kazimierz Bein – kategori av bilder, video eller lyd på Commons
Bak kulissene (1954)

Bak kulissene (originaltittel: The Country Girl) er en amerikansk dramafilm fra 1954, regissert av George Seaton og produsert av Paramount Pictures. I hovedrollene spiller Bing Crosby, Grace Kelly og William Holden. Filmen handler om en alkoholisert, avdanket skuespiller som får en mulighet til å gjøre et comeback. Manus er skrevet av George Seaton, basert på teaterstykket med samme tittel fra 1950, skrevet av Clifford Odets.
Bak kulissene ble vist på Cannes filmfestival i 1955. Filmen ble nominert til sju Oscar-priser og vant to: For beste kvinnelige hovedrolle og beste filmatisering.


== Handling ==
I et teater holdes det audition for en ny musikalsk produksjon. Regissør Bernie Dodd ser på en falmende stjerne Frank Elgin, og foreslår at han blir kastet i hovedrollen. Dette blir møtt med sterk motstand fra Cook, produsenten av showet. Imidlertid insisterer Bernie på Frank, som bor i en beskjeden leilighet sammen med sin kone Georgie. De er takknemlige for muligheten, men ikke sikker på om Frank kan takle alt dette arbeidet.
Franks karriere som skuespiller har i flere år slitt under hans egen usikkerhet. Flere år tidligere døde deres fem år gamle sønn Johnny, når han ble truffet av en bil og døde. Etter denne opplevelsen begynte Frank å slite voldsomt. Frank ble deretter en tung alkoholiker, som i stor grad er avhengig av hans kone.


== Medvirkende ==
Bing Crosby som Frank Elgin
Grace Kelly som Georgie Elgin
William Holden som Bernie Dodd
Anthony Ross som Philip Cook
Gene Reynolds som Larry
Jacqueline Fontaine som nattklubbsangerinne
Eddie Ryder som Ed
Robert Kent som Paul Unger
John W. Reynolds som Henry Johnson
Victor Young som dirigent i platestudio


== Musikk ==
«It's Mine, It's Yours (The Pitchman)» fremført av Bing Crosby
«The Search Is Through» fremført av Bing Crosby
«Dissertation on the State of Bliss (Love and Learn)» fremført av Jacqueline Fontaine og Bing Crosby
«The Land Around Us» fremført av Bing Crosby


== Priser og nominasjoner ==


== Referanser ==


== Eksterne lenker ==
(en) Bak kulissene på Internet Movie Database 
(no) Bak kulissene hos Filmfront 
(sv) Bak kulissene i Svensk Filmdatabas 
(da) Bak kulissene i Danmark Nationale Filminstitut 
(fr) Bak kulissene på Allociné 
(nl) Bak kulissene på MovieMeter 
(en) Bak kulissene på AllMovie 
(en) Bak kulissene på Turner Classic Movies 
(en) Bak kulissene på Rotten Tomatoes
Knut Einar Steinsli

Knut Einar Steinsli (født 16. august 1948 i Verdal) er en norsk veterinær, gårdbruker og politiker (Sp).
Etter Verdal interkommunale realskole og Steinkjer landsgymnas ble han uteksaminert fra Norges veterinærhøgskole i 1974. Han var privatpraktiserende veterinær og kontrollveterinær i Sauda i et år. Han ble deretter gårdbruker og privatpraktiserende veterinær i Verdal.Steinsli var medlem av Verdal kommunestyre 1980–1987 og 1995–1999 samt ordfører 1995–1999.


== Referanser ==
Toven

Toven (sørsamisk: Tove) er et fjellområde vest for Drevjedalen i Nordland.
Flere av de høyeste toppene danner grensepunkter mellom Vesfn og Leirfjord kommuner. Den høyeste av toppene, Nordtoven 995 moh, er i tillegg grensepunkt mot Hemnes kommune. Dette er det høyeste punkt i Leirfjord.
Gjennom fjellet går Toventunnelen på fylkesvei 78 mellom Drevja og Leiren.


== Referanser ==


== Eksterne lenker ==
World Wide Vikings, turbeskrivelse
Hemnes (Aurskog-Høland)

Hemnes er et tettsted i Aurskog-Høland kommune i Akershus. Tettstedet har 766 innbyggere per 1. januar 2022, og ligger på gården Bråtes grunn, nordøst for Øgderen (Hemnessjøen). Hemnes ligger 19 kilometer sør for kommunesenteret Bjørkelangen. Stedet har navn etter gården Hemnes ved nordenden av Øgderen. Riksvei 125 går gjennom Hemnes.
På Hemnes ligger 1-10 skolen Bråte skole, som har over 400 elever. Det lokale sykehjemmet heter Hemnes sykehjem. På stedet ligger også Søndre Høland kirke. Hemnes har et samvirkelag, tippe- og travkommisjonær med post i butikk, lege- og tannlegekontor og en bensinstasjon.
Basmo festning på Ydersbotn og Aurskog-Høland bygdetun er lokale turistattraksjoner.
Hemnes har idrettslag med ca. 1 400 medlemmer. Søndre Høland Idretts og Ungdomslag, Søndre Høland teaterlag, Bråte skolekorps og Søndre Høland blandede kor er blant fritidstilbudene på stedet. Årlig arrangerer lokale krefter «Opplev Søndre Høland-dagene»


== Personer fra Hemnes ==
Christian Kollerud fra Hemnes var med under grunnlovsforhandlingene i 1814.


== Bildegalleri ==

		
		
		
		
		


== Referanser ==


== Eksterne lenker ==
Aurskog-Høland bygdetun
Fredmans Apostler

Fredmans Apostler er et debutalbum av Brødrene Bacchus og ble gitt ut i 1995.


== Sporliste ==


== Musikere ==
Lars Martin Myhre – gitar, trekkspill, piano, orgel, trommer (på igjenglemt treningstøy på «Mens sana…»), og vokal
Nils Mathisen – bass


== Annet ==
Arrangert av: Brødrene Bacchus, Arild Sundt, Rune Thoen og Lars Martin Myhre

Nils Mathisen – Tekniker
Lars Martin Myhre – Contentumtekniker
Jon Erik Lunde – CD-fotos
Erik Bjørgum – Cover design


== Kilder ==
CD-platens innercover/omslag


== Eksterne lenker ==
Fredmans Apostler på Rockipedia.no
Unge skudd

«Unge skudd» eller «Unge skudd på Norges byers stamme» (opprinnelig «Yngste skudd ...»), er Ålesunds bysang. Sangen ble skrevet av Kristofer Randers til Ålesunds 50-års byjubileum 13. april 1898. Den er tonesatt av H. J. Haagensen. Sangen har seks vers, men som oftest fremføres kun første, fjerde og sjette vers.


== Sangteksten ==
Unge skudd på Norges byers stamme,
viltre gutt i voksne brødres lag,
lille plett i store sceners ramme,
høytidsfullt vi hilser deg i dag,-
hilser deg ved glans av blanke vover
og ved høye tinders blåningsskjær,
hilser deg med håp for hva du lover,
og med pris for hva du var og er!
Rundt deg breder seg det fagre Møre,
havombruset mellom fjell og fjord,
og fortrolig hvisker i vårt øre
Sagas stemme sine dunkle ord,-
hvisker om en hær av staute snekker,
stavnende fra land på fjerne tog,
hvisker navn som stolte minner vekker:Giskes storett og Hjørungavåg!
Og de skifter synene som drager
skumringsslørede forbi vårt blikk,-
lys og skygger som hinannen jager,
glimt som svant og løfter som forgikk,-
til en vårdag, medens tåken viker,
og den bundne kraft slår ut på ny,
opp av havets vugge nyfødt stiger
du, det gamle Møres unge by!
Ytterst ute, der hvor stormen synger
sine salmer rundt om skjer og sund,
brøt du plass for dine huses klynger
på de nakne klippers hårde grunn;
og i ly av snebedekte fjelde,
kneisende i alpers stolte prakt,
har du modig trosset havets velde,-
Norges gamle vei til ros og makt.
Dristig ser vi atter flåter pløye
skumgangsfurer langs en værbitt kyst.
Men nu er det ei med kamp for øye,
ei for seier i en blodig dyst:
Det er fredens ånd og flidens hender,
som forente kappes stavn ved stavn
og i fyldte skuter hjemad sender
dypets skatter til din trygge havn.
Derfor hilser vi ved festens toner
nu ditt minne fra de svundne år,
full av kraft som fortids løfter kroner,
rik på håp for hva en fremtid spår.
Voks deg stor og sterk ved havets bryster!
Dukk deg sund og ren i bølgens speil!
Og gid alltid rundt de rike kyster
Lykke bringe deg de hvite seil!
YGCO Chiyoda Station

YGCO Chiyoda Station (observatoriekode 897) er et astronomisk observatorium i Chiyoda i Ōra-distriktet i prefekturet Gunma i Japan. YGCO er en forkortelse for Yamaneko Group of Comet Observers. En av de primære oppgavene til obervatoriet er å holde øye med og å oppdage Jordnære objekt i form av asteroider.
Petr Pravec

Petr Pravec (født 17. september 1967 i Třinec, Tsjekkoslovakia) er en tsjekkisk astronom, og en profilert oppdager av asteroider ved å benytte fotografiske studier av lyskurver. Han leder bestrebelsene til et stort antall stasjoner kalt BinAst, som leter etter jordnære objekter og asteroider i den indre delen av asteroidebeltet. Totalt har han oppdaget 289 asteroider, 120 alene og 221 sammen med andre astronomer.Pravec er medlem av Vitenskapsakademiet i Den tsjekkiske republikk. Asteroiden 4790 Petrpravec er oppkalt etter ham.


== Referanser ==
Eggemoen (andre betydninger)

Eggemoen ett landskapsplatå.
Eggemoen leir, en militærleir i Ringerike kommune.
Eggemoen flyplass, en flyplass i Ringerike kommune.
Eggemoen holdeplass, et stoppested på Randsfjordbanen.
Siri Forsmo

Siri Forsmo (født 15. september 1958 i Oslo) er en norsk lege. Hun er  professor i samfunnsmedisin og var i perioden 2013–2021 instituttleder ved Institutt for samfunnsmedisin og sykepleie, NTNU. I 2021 ble hun ansatt av NTNUs styre som dekan for Fakultet for medisin og helsevitenskap for perioden 2021–2025.Hennes forskningsfelt er effekt og konsekvenser av screening og helseundersøkelser; osteoporose og brudd; kreftsykdommer; folkehelse, ernæring, livsstil.
Forsmo har sin utdannelse fra Trondheim og Tromsø:
I 1985 var hun ferdig utdannet cand. med. ved Universitetet i Trondheim.
I 1990 ble hun kandidat i folkehelsevitenskap ved Universitetet i Tromsø. I kandidatoppgaven drøftet hun om det var riktig å laserbehandle alle unge kvinner som har celleforandringer i livmorhalsen. Årsaken til at hun mente man burde være mer tilbakeholden, var at man ikke visste sikkert om kvinnene hadde nytte av behandlingen – og at studier viste at flere av dem fikk problemer i senere svangerskap.I 1997 ble hun dr. med. ved NTNU med avhandlingen Aspects and consequences of opportunistic screening for cervical cancer : results based on data from three Norwegian counties (norsk: Aspekter og konsekvenser av opportunistisk screening for livmorhalskreft: resultater basert på data fra tre norske fylker).Siden 1989 har hun regelmessig vikariert som kommunelege i Lurøy kommune.
I 2009 og deretter i 2013 ble  hun oppnevnt av Kunnskapsdepartementet som nestleder (medisinsk fagkyndig) i Regional forskningsetisk komité Midt-Norge (REK Midt). I 2018 ble hun oppnevnt som medlem i NEM – Den nasjonale forskningsetiske komité for medisin og helsefag. Hun sitter også i Nasjonalt utvalg for vurdering av forskning på menneskelige levninger (Skjelettutvalget), som representant for NEM.


== Bibliografi ==
(no) Publikasjoner av Siri Forsmo i BIBSYS
(no) Publikasjoner av Siri Forsmo i forskningsdokumentasjonssystemet CRIStinForsmo S, Jacobsen BK, Stalsberg H. «Cervical neoplasia in pap smears: risk of cervical intra-epithelial neoplasia (CIN) after negative or no prior smears in a population without a mass screening programme». International Journal of Epidemiology, 1996;25:53-8.
Forsmo S, Fjeldbo SK, Langhammer A. «Childhood cod liver oil intake and bone mineral density in a population-based cohort of peri- and postmenopausal women. The HUNT study Norway». American Journal of Epidemiology, 2008;167:406-11
Solbjør M, Skolbekken JA, Sætnan AR, Hagen AI, Forsmo S. «Mammography screening and trust: The case of interval breast cancer». Social Science & Medicine, 2012;75:1746-52


== Referanser ==


== Kilder ==
Forsmos profilside på ntnu.no (Besøkt 5. mai 2015)
Monsen, Tor H. (1. desember 2005) «E’ det ittj godt at no’n passe på oss». Gemini.no